b'\n_START_ARTICLE_\nTalec\n_START_PARAGRAPH_\nT\xc3\xa1lec je oseba, ki je zadr\xc5\xbeana proti svoji volji; ugrabitelj po navadi to stori z namenom terjanja odkupnine ali za dosego politi\xc4\x8dnih ciljev, in grozi, da ga bo v primeru neupo\xc5\xa1tevanja njegovih zahtev ubil ali po\xc5\xa1kodoval._NEWLINE_V preteklosti so sprte strani ob dose\xc5\xbeenem sporazumu izmenjale talce kot jamstvo za spo\xc5\xa1tovanje dogovorjenega; navadno je \xc5\xa1lo za sinove vladarjev, ki so jih potem njihovi gostitelji, \xc4\x8de je bilo sodelovanje med dr\xc5\xbeavama \xc5\xa1e naprej zgledno, spo\xc5\xa1tljivo vzgajali. Zgodovinsko znana talca te vrste sta bila Atila in Teodorik.'